ཡི་གེ་འབྱོར་རིགས་འབྱོར་དེབ་ནང་དེབ་འགོད་ཞུ་རྒྱུ་དང་།ཕྱིར་གཏོང་ཡིག་རིགས་ཀྱང་འཚེམས་ལུས་མེད་པ་གཏོང་གཞུང་ནང་ཐོ་འགོད་ཀྱིས་ཁུངས་སོ་སོར་གཏོང་རྒྱུ།དེ་བཞིན་ཡིག་རིགས་དེ་དག་ཁུངས་གཏོགས་ཡིག་སྣོད་དུ་དབྱེ་ནས་དཀར་ཆག་འགོད་རྒྱུ།བཀའ་དྲུང་ཡིག་ཚང་གི་ཡིག་ཆ་ཇི་ཡོད་བདག་ཉར་བྱ་རྒྱུ།རྒྱུན་ཏུ་བཀའ་དྲུང་དང་བཀའ་དྲུང་ལས་འཕར་ནས་བཀོད་མངགས་ཇི་བྱུང་ལྟར་ཞུ་རྒྱུ།བཀའ་ཤག་དང་བཀའ་དྲུང་ཡིག་ཚང་དུ་བཅར་མཁན་རྣམས་བཅར་འཐུས་བཀའ་འཁྲོལ་ཡོད་མེད་ཞིབ་འཇུག་གིས་བཀའ་འཁྲོལ་ཡོད་རིགས་ཀྱི་མིང་དང་ལོརྒྱུས་འགོད་དེབ་ནང་ཁ་གསལ་བཀོད་དེ་ཚུལ་བཞིན་སྣེ་ལེན་བྱ་རྒྱུ།དེ་མཚུངས་ནང་འབྱོར་དང་ཕྱིར་གཏོང་ཞལ་པར་ཁག་བཏང་འཛིན་གྱིས་དེའི་ཞིབ་ཕྲའི་གནས་ཚུལ་ཐོ་བཀོད་བྱ་རྒྱུ།